**Iki 2020-01-01 buvo:** LAIKINOSIOS GLOBOS (RŪPYBOS) NUSTATYMAS TĖVŲ PRAŠYMU

**Nuo 2020-01-01** įsigaliojo **VAIKO LAIKINOSIOS PRIEŽIŪROS VAIKO TĖVŲ AR KITŲ JO ATSTOVŲ PAGAL ĮSTATYMĄ PRAŠYMU NUSTATYMAS**

**Dokumentų pateikimo tvarka:**

Vaiko tėvai arba vienas iš tėvų užpildo **Prašymą**, surenka kitus (žemiau išvardintus dokumentus) ir pagal savo **deklaruotos** gyvenamosios vietos savivaldybės administracijai tiesiogiai (atvykę į savivaldybės administraciją), registruotu paštu arba elektroninėmis ryšio priemonėmis adresu vrsa@vrsa.lt likus **ne mažiau kaip 10 darbo dienų** iki norimos vaiko laikinosios priežiūros nustatymo dienos pateikia.

**Dokumentai, kuriuos privaloma pateikti:**

1. Rašytinis prašymas nustatyti vaiko laikinąją priežiūrą pas vaiko giminaičius, su vaiku emociniais ryšiais susijusius asmenis ar kitus vaiko tėvų ar jo atstovų pagal įstatymą nurodytus asmenis **ne ilgesniam kaip šešių mėnesių** terminui nuo vaiko laikinosios priežiūros nustatymo dienos;

2. Išrašas iš vaiko gimimo įrašo ar vaiko asmens tapatybę patvirtinantis dokumentas arba patvirtinta kopija;

3. Tėvų ar kitų vaiko atstovų pagal įstatymą asmens tapatybę patvirtinantis dokumentas arba patvirtinta kopija;

4. Asmens, galinčio laikinai prižiūrėti vaiką, asmens tapatybę patvirtinantis dokumentas arba patvirtinta kopija;

5. Dokumentus (arba teisės aktų nustatyta tvarka patvirtintas jų kopijas), įrodančius priežastis, dėl kurių vaikui prašoma nustatyti laikinąją priežiūrą (pvz.: gydymo įstaigos pateiktą pažymą, įdarbinimo, profesinės ar savanoriškos veiklos ne Lietuvos Respublikoje dokumentus (darbo sutarties, paslaugų teikimo sutarties kopijas, laišką, patvirtinantį įdarbinimą, komandiruotę, stažuotę arba dalyvavimą profesinėje ar savanoriškoje programoje ir jos trukmę patvirtinančio įsakymo kopijas, potvarkio, kvietimo kopijas ar kt.);

6. Jei vaiko laikinąją priežiūrą prašo nustatyti ne jo tėvai, o kiti jo atstovai pagal įstatymą, privaloma pateikti teismo sprendimo dėl vaiko globėjo (rūpintojo) paskyrimo kopiją arba savivaldybės administracijos direktoriaus įsakymo dėl vaiko laikinojo globėjo (rūpintojo) paskyrimo kopiją.

**Atkreipiame Jūsų dėmesį į tai, kad:**

* Tik pateikus **visus** aukščiau išvardintus dokumentus, prašymas nustatyti vaiko laikinąją priežiūrą yra priimamas ir registruojamas.
* **Prašymas nenagrinėjamas,** jei vaiko tėvai ar kiti vaiko atstovai pagal įstatymą nepateikia visų aukščiau nurodytų dokumentų. Apie priimtą sprendimą nenagrinėti prašymo savivaldybės administracija informuoja vaiko tėvus ar kitus vaiko atstovus pagal įstatymą raštu, nusiųsdama šio sprendimo kopiją registruotu paštu arba elektroniniu paštu.
* Savivaldybės administracija ne vėliau kaip **per 10 darbo dienų** nuo prašymo ir visų reikiamų dokumentų, pateikimo dienos turi jį išnagrinėti ir priimti sprendimą dėl vaiko laikinosios priežiūros nustatymo tėvų ar kitų vaiko atstovų pagal įstatymą prašymu. Vaiko laikinoji priežiūra tėvų ar kitų vaiko atstovų pagal įstatymą prašymu nustatoma savivaldybės administracijos direktoriaus įsakymu.
* Priimdama sprendimą dėl vaiko laikinosios priežiūros nustatymo, **savivaldybės administracija taip pat turi susitikti su vaiku**, kuriam prašoma nustatyti vaiko laikinąją priežiūrą, ir išklausyti vaiko nuomonę.

Prašymą bei reikiamus dokumentus pateikti Vilniaus rajono savivaldybės administracijos Socialinių paslaugų šeimai ir vaikui skyriui, Rinktinės g. 50, Vilniuje, 220 kab.

**Kontaktai pasiteirauti:**

Ivona Stasilovič, tel. (8 5) 240 14 90, Ivona.Stasilovic@vrsa.lt

Kristina Malinovska, tel. (8 5) 275 5615, Kristina.Malinovska@vrsa.lt

 **Konsultacijos teikiamos ir piliečiai priimami:**

* pirmadieniais-ketvirtadieniais 7.30-16.30;
* penktadieniais 7.30-15.15;
* pietų pertrauka 11.30-12.15.